กฎกระทรวงกฎกระทรวงกำหนดหลักเกณฑ์วิธีการ และเงื่อนไขการขุดค้น เคลื่อนย้ายนำเอาไปทำให้เสียหาย หรือทำลายแหล่งซากดึกดำบรรพ์หรือซากดึกดำบรรพ์ในเขตสำรวจและศึกษาวิจัยพ.ศ. ๒๕๕๕[๑] อาศัยอำนาจตามความในมาตรา ๕ และมาตรา ๑๗ วรรคสองแห่งพระราชบัญญัติคุ้มครองซากดึกดำบรรพ์ พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงทรัพยากรธรรมชาติและสิ่งแวดล้อมออกกฎกระทรวงไว้ดังต่อไปนี้ข้อ ๑ ผู้ใดประสงค์จะขุดค้น เคลื่อนย้าย นำเอาไปทำให้เสียหายหรือทำลายแหล่งซากดึกดำบรรพ์หรือซากดึกดำบรรพ์ในเขตสำรวจและศึกษาวิจัยให้ยื่นคำขอรับใบอนุญาตต่ออธิบดีก่อนเริ่มดำเนินการไม่น้อยกว่าหกสิบวันพร้อมด้วยเอกสารและหลักฐานตามที่ระบุไว้ในแบบคำขอรับใบอนุญาตและเอกสารดังต่อไปนี้(๑) เอกสารแสดงกรรมสิทธิ์ สิทธิครอบครองหรือสิทธิในที่ดินโดยชอบด้วยกฎหมายหรือหนังสืออนุญาตจากผู้มีกรรมสิทธิ์สิทธิครอบครอง หรือสิทธิในที่ดินโดยชอบด้วยกฎหมายให้ดำเนินการขุดค้น เคลื่อนย้ายนำเอาไป ทำให้เสียหาย หรือทำลายแหล่งซากดึกดำบรรพ์หรือซากดึกดำบรรพ์ในเขตสำรวจและศึกษาวิจัย(๒) โครงการและแผนปฏิบัติงานเป็นภาษาไทยข้อ ๒ โครงการและแผนปฏิบัติงานตามข้อ ๑ (๒)ต้องมีรายละเอียดดังต่อไปนี้(๑) ขนาดและจำนวนพื้นที่ที่จะดำเนินการเท่าที่จำเป็นตามหลักวิชาการตลอดจนกำหนดพิกัดตำแหน่งของพื้นที่ในการขุดค้น เคลื่อนย้าย นำเอาไป ทำให้เสียหายหรือทำลายแหล่งซากดึกดำบรรพ์ หรือซากดึกดำบรรพ์ในเขตสำรวจและศึกษาวิจัย(๒) วิธีการขุดค้น เคลื่อนย้าย นำเอาไป ทำให้เสียหายหรือทำลายแหล่งซากดึกดำบรรพ์ หรือซากดึกดำบรรพ์ในเขตสำรวจและศึกษาวิจัย(๓) ชนิด ขนาด จำนวนเครื่องจักร และอุปกรณ์ที่ใช้(๔) งบประมาณและแผนการดำเนินงานตามโครงการ(๕) จำนวน ชนิด ขนาด ปริมาณและวิธีการจัดเก็บตัวอย่างซากดึกดำบรรพ์พร้อมทั้งเหตุผลความจำเป็นในการจัดเก็บตัวอย่างซากดึกดำบรรพ์(๖) ผู้ควบคุมการดำเนินการตามโครงการซึ่งมีความรู้ความเชี่ยวชาญด้านซากดึกดำบรรพ์ตามที่อธิบดีประกาศกำหนดข้อ ๓ เมื่อได้รับคำขอรับใบอนุญาตให้อธิบดีตรวจสอบความถูกต้องและครบถ้วนของคำขอรับใบอนุญาตและเอกสารและหลักฐานหากไม่ถูกต้องหรือไม่ครบถ้วน ให้อธิบดีแจ้งให้ผู้ขอรับใบอนุญาตแก้ไขเพิ่มเติมคำขอรับใบอนุญาตหรือจัดส่งเอกสารหรือหลักฐานให้ถูกต้องและครบถ้วนภายในระยะเวลาที่อธิบดีกำหนดในกรณีที่ผู้ขอรับใบอนุญาตไม่แก้ไขเพิ่มเติมคำขอรับใบอนุญาตหรือไม่จัดส่งเอกสารหรือหลักฐานให้ถูกต้องและครบถ้วนภายในระยะเวลาตามวรรคหนึ่งให้ถือว่าผู้ขอรับใบอนุญาตไม่ประสงค์จะให้ดำเนินการต่อไปและให้อธิบดีจำหน่ายเรื่องออกจากสารบบข้อ ๔ ในกรณีที่คำขอรับใบอนุญาตและเอกสารและหลักฐานถูกต้องและครบถ้วนให้อธิบดีพิจารณาออกใบอนุญาตเว้นแต่ผู้ขอรับใบอนุญาตเคยถูกสั่งพักใช้ใบอนุญาตหรือเคยถูกสั่งเพิกถอนใบอนุญาตเนื่องจากฝ่าฝืนหรือไม่ปฏิบัติตามกฎหมายว่าด้วยการคุ้มครองซากดึกดำบรรพ์มาแล้วไม่เกินสองปีนับแต่วันที่มีคำสั่งพักใช้ใบอนุญาตครั้งหลังสุดหรือมีคำสั่งให้เพิกถอนใบอนุญาตหรือผู้ขอรับใบอนุญาตเคยได้รับโทษในการกระทำความผิดตามมาตรา ๕๔ มาแล้วและพ้นโทษมาแล้วไม่ถึงสองปีหรือมีเหตุผลอื่นที่ไม่สมควรออกใบอนุญาตให้ให้อธิบดีมีหนังสือแจ้งผลการพิจารณาให้ผู้ขอรับใบอนุญาตทราบภายในหกสิบวันนับแต่วันที่อธิบดีได้รับคำขอรับใบอนุญาตและเอกสารและหลักฐานที่ถูกต้องและครบถ้วนในกรณีที่อธิบดีมีคำสั่งไม่ออกใบอนุญาตให้แสดงเหตุผลไว้ในคำขอรับใบอนุญาตและให้แจ้งเหตุผลดังกล่าวพร้อมด้วยสิทธิอุทธรณ์ไว้ในหนังสือแจ้งผลการพิจารณาให้ผู้ขอรับใบอนุญาตทราบด้วยข้อ ๕ เมื่อผู้ขอรับใบอนุญาตมารับใบอนุญาตและชำระค่าธรรมเนียมใบอนุญาตแล้วให้อธิบดีออกใบอนุญาตให้แก่ผู้ขอรับใบอนุญาต ทั้งนี้ อธิบดีอาจกำหนดรายละเอียดของเงื่อนไขที่จำเป็นเพื่อให้บรรลุวัตถุประสงค์ตามกฎหมายว่าด้วยการคุ้มครองซากดึกดำบรรพ์ไว้ในใบอนุญาตด้วยก็ได้หากผู้ขอรับใบอนุญาตไม่มารับใบอนุญาตภายในสามสิบวันนับแต่วันที่ได้รับแจ้งคำสั่งออกใบอนุญาตให้ถือว่าผู้ขอรับใบอนุญาตสละสิทธิการเป็นผู้รับใบอนุญาตและให้อธิบดีจำหน่ายเรื่องออกจากสารบบข้อ ๖ ใบอนุญาตให้มีอายุตามที่อธิบดีกำหนดแต่ต้องไม่เกินสามปีนับแต่วันที่ออกใบอนุญาตข้อ ๗ ผู้รับใบอนุญาตซึ่งประสงค์จะต่ออายุใบอนุญาตให้ยื่นคำขอต่ออายุใบอนุญาตต่ออธิบดีก่อนใบอนุญาตสิ้นอายุเป็นเวลาไม่น้อยกว่าหกสิบวันพร้อมด้วยเอกสารและหลักฐานตามที่ระบุไว้ในแบบคำขอต่ออายุใบอนุญาตและเมื่อได้ยื่นคำขอต่ออายุใบอนุญาตแล้วให้ดำเนินการตามใบอนุญาตเดิมต่อไปได้จนกว่าอธิบดีจะมีคำสั่งอนุญาตหรือไม่อนุญาตการอนุญาตให้ต่ออายุใบอนุญาตจะแสดงไว้ในรายการท้ายใบอนุญาตหรือจะออกใบอนุญาตให้ใหม่ก็ได้ข้อ ๘ ให้นำความในข้อ ๑ข้อ ๒ ข้อ ๓ ข้อ ๔ ข้อ ๕ และข้อ ๖ มาใช้บังคับกับการต่ออายุใบอนุญาตโดยอนุโลมข้อ ๙ ในกรณีที่ใบอนุญาตสูญหายถูกทำลาย หรือชำรุดในสาระสำคัญให้ผู้รับใบอนุญาตยื่นคำขอรับใบแทนใบอนุญาตต่ออธิบดีพร้อมด้วยเอกสารและหลักฐานตามที่ระบุไว้ในแบบคำขอรับใบแทนใบอนุญาตใบแทนใบอนุญาตให้ใช้แบบใบอนุญาตเดิม และให้ระบุคำว่า ใบแทน ไว้ที่ด้านหน้าด้วยข้อ ๑๐ แบบคำขอรับใบอนุญาต แบบใบอนุญาตแบบคำขอต่ออายุใบอนุญาต และแบบคำขอรับใบแทนใบอนุญาตให้เป็นไปตามที่อธิบดีกำหนดโดยประกาศในราชกิจจานุเบกษาข้อ ๑๑ การยื่นคำขอรับใบอนุญาตคำขอต่ออายุใบอนุญาต และคำขอรับใบแทนใบอนุญาตให้ยื่น ณ สถานที่ ดังต่อไปนี้(๑) กรุงเทพมหานคร ให้ยื่น ณ กรมทรัพยากรธรณี(๒) จังหวัดอื่น ให้ยื่น ณ พิพิธภัณฑ์ซากดึกดำบรรพ์ธรณีวิทยาและธรรมชาติวิทยาที่ตั้งอยู่ในจังหวัดนั้นในกรณีที่จังหวัดใดไม่มีพิพิธภัณฑ์ซากดึกดำบรรพ์ธรณีวิทยาและธรรมชาติวิทยา ให้ยื่นณ พิพิธภัณฑ์ซากดึกดำบรรพ์ธรณีวิทยาและธรรมชาติวิทยาในจังหวัดใกล้เคียงหรือกรมทรัพยากรธรณี หรือสถานที่ที่อธิบดีกำหนดโดยประกาศในราชกิจจานุเบกษาให้ไว้ณ วันที่ ๒๗ เมษายน พ.ศ. ๒๕๕๕ปรีชา เร่งสมบูรณ์สุขรัฐมนตรีว่าการกระทรวงทรัพยากรธรรมชาติและสิ่งแวดล้อมหมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๗ วรรคสองแห่งพระราชบัญญัติคุ้มครองซากดึกดำบรรพ์ พ.ศ. ๒๕๕๑ บัญญัติให้การขอรับใบอนุญาตการอนุญาต อายุใบอนุญาต การต่ออายุใบอนุญาต และการออกใบแทนใบอนุญาตให้ขุดค้นเคลื่อนย้าย นำเอาไป ทำให้เสียหาย หรือทำลายแหล่งซากดึกดำบรรพ์หรือซากดึกดำบรรพ์ในเขตสำรวจและศึกษาวิจัย เป็นไปตามหลักเกณฑ์วิธีการและเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้ปริยานุช/ผู้จัดทำ๑๔ พฤษภาคม๒๕๕๕ชาญ/ผู้ตรวจ๑๖ พฤษภาคม๒๕๕๕[๑] ราชกิจจานุเบกษาเล่ม ๑๒๙/ตอนที่ ๔๑ ก/หน้า ๑๖/๑๑ พฤษภาคม ๒๕๕๕